कोडिन्‍ही गांव में प्रवेश करते ही नीले रंग के एक साइनबोर्ड पर लिखा है, ‘भगवान के अपने जुड़वां गांव, कोडिन्ही में आपका स्वागत है’। इस गांव में इतने जुड़वां बच्‍चे हैं कि पूरी दुनिया भर इस पर चर्चा चल रही है कि आखिर ऐसा इस गांव में ऐसा क्‍या है ? यहां हर 1,000 बच्चों में से 42 जुड़वां पैदा होते हैं। यह वैश्विक औसत का 7 गुना है। आम तौर पर दुनिया भर में 1,000 बच्‍चों में सिर्फ 6 बच्‍चे ही जुड़वां पैदा होते हैं। वर्तमान में इस गांव की आबादी करीब 2,500 है, जिनमें 450 जुड़वां बच्‍चे हैं।